O‘zbekiston Respublikasi Favqulodda vaziyatlar vazirligi to‘g‘risida Nizomga o‘zgartirish kiritish to‘g‘risida

O‘zbekiston Respublikasi Prezidentining “O‘zbekiston Respublikasining vazirliklari, idoralari va tashkilotlarining maxsus kiyim-bosh formasini ishlab chiqish, standartlashtirish, tasdiqlash va tayyorlash mexanizmini tartibga solish chora-tadbirlari to‘g‘risida” 2017-yil 27-fevraldagi PQ–2800-son qarorini bajarish yuzasidan Vazirlar Mahkamasi qaror qiladi:
 1. Vazirlar Mahkamasining 1996-yil 11-apreldagi 143-son qarori bilan tasdiqlangan O‘zbekiston Respublikasi Favqulodda vaziyatlar vazirligi to‘g‘risida nizomning 16-bandi quyidagi tahrirda bayon etilsin:
 “16. Favqulodda vaziyatlar vazirligining shaxsiy tarkibi O‘zbekiston Respublikasi Prezidenti tomonidan tasdiqlanadigan maxsus kiyim-bosh formasiga, emblemaga va farqlovchi belgilarga ega bo‘ladi. Favqulodda vaziyatlar vazirligining texnika va transport vositalari uning emblemasi tushirilgan holda maxsus rangga bo‘yaladi”.
 2. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari — qishloq va suv xo‘jaligi vaziri Z.T. Mirzayev zimmasiga yuklansin.